stanford-oval/wikipedia huggingface dataset:
Yhdysvaltain presidentinvaalit 2008
Vaaliteemat

Irakin sota ei ole merkittävä presidenttivaalien vaaliaihe. Irakin sodassa on kuollut yli 4 000 amerikkalaista ja se on maksanut yli 500 miljardia dollaria. Talousaiheisiin sisältyvät finanssikriisi, talousongelmat ja velka Kiinalle.
Energiapolitiikka:
McCain: 60 prosentin vähennys hiilidioksidipäästöihin 1990–2050, 45 uutta ydinvoimalaa v. 2028 mennessä, merialueet öljynporaukselle, sijoituksia vaihtoehtoiseen energiaan eli uusiutuvan energian verotuki ja ”puhtaaseen hiileen”. McCain luottaa perinteisiin energialähteisiin ja markkinaratkaisuihin. International Herald Tribunen mukaan USA:ssa ei ole rakennettu 30 vuoteen  yhtään ydinvoimalaa Three Mile Islandin ydinonnettomuuden jälkeen, koska se ei ole ollut taloudellisesti kannattavaa.
Obama: 80 prosentin vähennys hiilidioksidipäästöihin 1990–2050, investoisi 150 miljardia dollaria kymmenessä vuodessa vaihtoehtoiseen energiaan, joka lisää taloudellista kasvua ja luo viisi miljoonaa uutta vihreää työpaikkaa, kannattaa kiistanalaista ”puhtaan hiilen tuotantoa”, suhtautuu varovasti ydinvoimaan, 10 % sähköstä uusia energialähteillä vuonna 2012.
Terveydenhuolto:
McCain: terveydenhoito kilpailutetaan, vakuutusten verovähennysoikeus suurempi, siirto osavaltiosta toiseen helpommaksi. McCain kannattaa yksityisten terveysvakuutusten lisäämistä, joskin niiden markkinat toimivat huonosti.
Obama: sairausvakuutus kaikille, lapsille pakollinen vakuutus, rahoitetaan kumoamalla Bushin verokevennykset yli 250 000 dollarin tuloille.
Verotus:
McCain: pysyviksi Bushin veronkevennykset, pääomaveron lasku, yritysveron lasku 25 prosenttiin (nyt 35 %)
Obama: veronkevennys alle 200 000 euron vuosituloille, veronkevennys pienyrittäjille ja työpaikkojen luojille
Finanssikriisi:
McCain: Arvioi ensin väärin kriisin vakavuuden, keskeytti sitten vaalikampanjansa ja lähti Washingtoniin ensimmäistä roskapankkilakia säätämään, lupasi 40 miljardia euroa vanhusten, työttömien ja työläisten hätään.
Obama: Piti kriisin syynä konservatiivista talousideologiaa, lupasi 50 miljardia euroa lievitystä talouskriisistä kärsiville ja kolme kuukautta selvitysaikaa asuntovelkojen käsittelyyn.
Aiheesta muualla

Wikiuutisissa on aiheeseen liittyvä uutisluokka:
Wikimedia Commonsissa on kuvia tai muita tiedostoja aiheesta .
BBC News: US Elections 2008
New York Times: Presidential Election of 2008
Los Angeles Times: Campaign '08
Guardian Unlimited: US Elections 2008
Yhdysvaltalaiset käyvät vaaliuurnille YLE 04.11.2008
Vaa'ankielosavaltiot tuovat jännitystä Yhdysvaltain vaaleihin YLE 4.11.2008
Aiheesta muualla > Kampanjasivustot

Demokraatit
Barack Obama
Hillary Clinton
Republikaanit
Mike Huckabee
John McCain
Yhdysvaltain presidentinvaalit 2008
| --- | --- |
Demokraattien ehdokkaat (Esivaalit):   Valitut Barack Obama (presidentti) Joe Biden (varapresidentti) Muut Evan Bayh Joe Biden Hillary Clinton Chris Dodd John Edwards Mike Gravel Dennis Kucinich Bill Richardson Tom Vilsack 
Republikaanien ehdokkaat (Esivaalit):   Valitut John McCain (presidentti) Sarah Palin (varapresidentti) Muut Sam Brownback John Cox Jim Gilmore Rudy Giuliani Mike Huckabee Duncan Hunter Alan Keyes Ray McKinney Ron Paul Mitt Romney Tom Tancredo Fred Thompson Tommy Thompson 
Muut:  Sitoutumattomat ja kolmannen puolueen ehdokkaat Yhdysvaltain presidentinvaaleissa 2008
Brian Moore oli sosialistipuolueen presidenttiehdokas.
Barack Obama kampanjoi olevansa muutoksen (change) asialla.
John McCain kampanjoi esivaaleissa myös New Hampshiressa.
Demokraattien vaalikokoukseen kerääntyi väkeä Iowa Cityssä.
Wikiuutiset
Adaptiivinen älyantenni

Adaptiivinen älyantenni on antenni, jonka ominaisuuksia voidaan muuttaa ulkoisella ohjauksella. Adaptiiviset älyantennit ovat useimmiten antenniryhmiä.
Yksinkertainen adaptiivinen älyantenni on kahden antennin ryhmä, jossa toisen antennin syöttöjohdossa yhteiseen antenniliitäntään on säädettävä viivelinja. Tällaisen antenniryhmän keskeisin ominaisuus on se, että toisen antennin viivettä säätämällä saadaan mielivaltaisesta suunnasta tuleva häiriö- tai häirintälähetys nollattua. Tällöin yhteiseen antenniliitäntään tulevien radioaaltojen keskinäinen vaihe-ero on 180 astetta eli ne kumoavat toisensa.
Tällaiset antenniryhmät ovat tärkeitä elektronisessa sodankäynnissä. Niillä voidaan pienentää merkittävästi häirinnän vaikutusta.
Tutka-alueen adaptiivisissa antenneissa saattaa olla satoja, jopa tuhansia antenneja, joita ohjataan yksilöllisesti tai ryhmissä. Näin saadaan aikaiseksi muun muassa:
nollakohtia häiriölähettimien suuntaan
elektroninen 3D-keilaus antennia liikuttamatta
etsintä-, maalinseuranta- ja maalinvalaisututkien yhdistäminen yhteen tutkaan
kyky seurata ja valaista useaa maalia yhdellä antennilla.
Tällainen suuri adaptiivinen antenni vaatii hyvin suuren laskentakapasiteetin ja sen takia tehokkaita tietokoneita ohjaukseensa.
Aaro Murros

Aaro Antero Murros (13. joulukuuta 1903 Pukkila – 8. kesäkuuta 1979 Lempäälä) oli suomalainen kirjailija.
Murros kävi kansakoulun ja oli koulutukseltaan peltiseppä. Hän toimi Otavan ja WSOYn kirjaedustajana vuosina 1929–1969. Murroksen vanhemmat olivat kupari- ja peltiseppä Vihtori Murros ja Ida Rask. Murroksen puoliso oli Rauha Maria (o.s. Mäkinen) vuodesta 1941. Murroksen sisko oli runoilija ja suomentaja Helena Murros. Murroksen asuinkuntia olivat synnyinkuntansa lisäksi Tampere ja  Lempäälä.
Teoksia

Ehkä me vielä jaksamme nousta : romaani. WSOY 1934
Kuin perhonen kotelostaan : pienoisromaani. WSOY 1972
Acqualagna

| Acqualagna |
| --- | --- |
 lippu:  vaakuna
 Sijainti Pesaro e Urbinon maakunnassa
 Acqualagna
 Koordinaatit: 43°37′37″N, 12°40′37″E 
Valtio:   Italia
Alue:  Marche
Maakunta:  Pesaro e Urbino
Pinta-ala:  
 – Maa:  50,69  km²
Korkeus:  204 (min. 179 - maks. 888) m
Väkiluku (2013):  4 046 
 – Väestötiheys:  87  as./km²
 
 Kunnan kotisivut 
Infobox OKVirheellinen NIMI-arvo: 
Acqualagna on kunta Italiassa Marchen alueella olevassa Pesaro e Urbinon maakunnassa. Kunta on tunnettu valkoisen tryffelin kauppapaikkana.
Kuvia

Gola del Furlo (italiaksi)
Pesaro e Urbinon maakunta
Acqualagna | Apecchio | Auditore | Barchi | Belforte all’Isauro | Borgo Pace | Cagli | Cantiano | Carpegna | Cartoceto | Fano | Fermignano | Fossombrone | Fratte Rosa | Frontino | Frontone | Gabicce Mare | Gradara | Isola del Piano | Lunano | Macerata Feltria | Mercatello sul Metauro | Mercatino Conca | Mombaroccio | Mondavio | Mondolfo | Monte Cerignone | Monte Grimano Terme | Monte Porzio | Montecalvo in Foglia | Monteciccardo | Montecopiolo | Montefelcino | Montelabbate | Montemaggiore al Metauro | Orciano di Pesaro | Peglio | Pergola | Pesaro | Petriano | Piagge | Piandimeleto | Pietrarubbia | Piobbico | Saltara | San Costanzo | San Giorgio di Pesaro | San Lorenzo in Campo | Sant’Angelo in Vado | Sant’Ippolito | Sassocorvaro | Sassofeltrio | Serra Sant’Abbondio | Serrungarina | Tavoleto | Tavullia | Urbania | Urbino | Vallefoglia
Aaro Mäntyoja

Aaro Antero Mäntyoja (29. elokuuta 1911 Oulu – 10. kesäkuuta 2002 Tampere) oli suomalainen kouluneuvos ja pakinoitsija.
Mäntyoja pääsi ylioppilaaksi Oulun lyseosta 1932 ja valmistui kansakoulunopettajaksi Jyväskylän kasvatusopillisesta korkeakoulusta. Hän opiskeli sitten Turun yliopistossa, josta hän valmistui filosofian kandidaatiksi 1945 ja maisteriksi 1946.
Mäntyoja toimi opettajana Vaasassa, Oulussa ja Tampereella. Hän oli Tampereella kansakoulutarkastajana vuosina 1946–1970 ja koulutoimenjohtajana 1970–1974. Mäntyoja sai kouluneuvoksen arvon 1963.
Teoksia

Tampereen kaupungin kansakoulut 1872-1947. Tampereen kaupunki, Tampere 1947
Kansakoulun lainsäädäntö. Otava 1959
"Ooostakaa Kalevaaaa" : murrekertomuksia pikku poikain elämästä 1920-luvun Oulussa. Pohjoinen, Oulu 1989
Adam Sedgwick

Adam Sedgwick
Adam Sedgwick (22. maaliskuuta 1785 Dent, Yorkshire, Englanti – 27. tammikuuta 1873 Cambridge, Englanti) oli englantilainen geologi ja eräs nykyaikaisen geologian perustajista. Hän ehdotti devonikautta geologisessa ajanlaskussa ja myöhemmin myös kambrikautta. Hän kehitti kambrikivien luokitusjärjestelmän. Hän vastusti sekä Robert Chambersin että Charles Darwinin teoriaa eläinten evoluutiosta.
Käännös suomeksi
Aalia

Aalia, Alia, Aliya, Aliyah (arab. عليّة‎, hepr. ‏עֲלִיָּה‎) on feminiininen muoto nimestä Ali . Nimi esiintyy arabiassa, jossa aliya tarkoittaa 'ylevää', 'suurenmoista' - tai hepreassa, jossa se tarkoittaa 'nousemista' , millä viitataan juutalaisten paluumuuttoon Palestiinaan, alijaan. Profeetta Muhammedin vävyn Alin nimenä Aliyah on yleinen muslimien keskuudessa, mutta on levinnyt myös yleisempään käyttöön muualla, jossa sitä pidetään alkuperältään islamilaisena .
Digi- ja väestötietoviraston tietojen mukaan Suomessa oli vuoden 2021 loppuun mennessä ollut kirjoilla noin 59 Aalia-nimistä naista ja alle 20 miestä. Alia-nimisiä naisia on noin 129 ja miehiä alle 25, Alya-nimisiä on alle 47 henkilöä. Aalia on myös sukunimi.
Tunnettuja Aalioita > Sukunimi

Nila Aalia, näyttelijä
Aiheesta muualla

Aalia baby name meanings (englanniksi)
Aaro Liukko

Aaro Liukko (4. joulukuuta 1891 Heinävesi – 26. lokakuuta 1976 Savonlinna) oli Savonlinnassa asunut opettaja ja kirjailija.
Liukko oli kansakoulunopettajana Savonlinnassa 1920–1955 ja hän toimi myös kirjastonhoitajana Savonlinnan kaupunginkirjastossa vuosina 1924–1929.
Teoksia

Savonlinnan raittiusseuran 40-vuotiselta taipaleelta.  Savonlinnan raittiusseura 1928
Savonlinnan vapaaehtoinen palokunta 1879–1929.  1929
Oy. Savolainen – Savonlinnan kirjapaino oy. Savolainen – Itä-Savo 1907–1937.  Itä-Savo, Savonlinna 1937
Säämingin säästöpankki 1913–1937.  Säämingin säästöpankki, Savonlinna 1938
Tupakkarahoilla vain, 2-näytöksinen näytelmä.  Säästöpankkiliitto, Helsinki 1947
Valkeisjärven vesipeto: poikien kalastusseikkailuja, kuvittanut Poika Vesanto.  Otava 1948
Ihan täyttä totta, yksinäytöksinen näytelmä.  Karisto 1951
Savonlinnan raittiuspiiri : historiikkia vuosilta 1905–1954.  1955
40 vuotta järjestötyötä : Maalaisliiton Itä-Savon piirijärjestö 1922–1962.  Maalaisliiton Itä-Savon piirijärjestö, Savonlinna 1962
Säämingin säästöpankki 1913–1962.  Säämingin säästöpankki, Savonlinna 1963
Savonlinnan mieslaulajat 1944–1964.  1964
Runoja vanhaan tapaan.   Tekijä, Savonlinna 1966
Osuuskauppa Keski-Saimaa 1920–1970.  1970
Hopeakuulat : Kansantaruihin perustuva ajan- ja tapojen kuvaus.  Tekijä, Savonlinna 1971
Heinäveden osuuspankki 1921–1971 : Patoonkylän, myöhemmin Pohjois-Heinäveden osuuskassan, Vihtarin osuuskassan, Malkkilan osuuskassan, Heinäveden kirkonkylän osuuskassan ja Kerisyrjän osuuskassan yhteenliittymä, toimittanut Aaro Liukko.  1971
Heinävesi, mennyttä ja olevaa.  Heinäveden lehti, Heinävesi 1974
Adlerström

Adlerström oli Ruotsin ritarihuoneeseen kirjoitettu aatelissuku numero 1131. Suvun kantaisä Gustaf Henricsson toimi Göteborgin pormestarina. Hänen vaimonsa oli Ehrensköld-sukuun kuulunut suomalainen Elisabet Nilsdotter. Heidän poikansa Johannes syntyi Porissa ja toimi amiraliteetin notaarina. Hänet aateloitiin vuonna 1688. Hänen ensimmäinen vaimonsa oli Felicia Cajana, Kajaanin nimismiehen Anders Eriksonin tytär.
Abricotine

| Abricotine AOP Eau-de-vie d’abricot du Valais |
| --- | --- |

Tyyppi:  hedelmäviina
Alkoholiprosentti:  vähintään 40 %
Valmistaja:  useita
Alkuperä:  Valais,  Sveitsi
Valmistus aloitettu:  1947
Ainekset:  aprikoosi
Infobox OKNimi-testi OK: 
Abricotine, myös Eau-de-vie d’abricot du Valais, on sveitsiläinen aprikooseista valmistettava hedelmäviina. Abricotine on nimisuojattu juoma merkinnällä AOP.
Valmistus

Abricotinea valmistetaan Lounais-Sveitsissä Valais’n kantonissa, joka on maan pääasiallinen aprikoosien viljelyalue. Aprikoosit ovat Luizet-lajiketta; muita lajikkeita voidaan käyttää korkeintaan 10 prosenttia raaka-aineesta. Ennen murskausta ja käymisprosessia hedelmistä poistetaan kivet, jotka aiheuttavat juomaan karvautta. Tislauksen jälkeen juoma laimennetaan vedellä 40-prosenttiseksi.
Aiheesta muualla

Abricotine (Juoman tietoja tuottajaorganisaation sivulla) Chambre valaisanne d'agriculture par sa Commission AOP eaux-de-vie. Arkistoitu 16.9.2018. (ranskaksi)
213 eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
3DES

Kaavakuva 3DES-algoritmista.
3DES, joka tunnetaan myös nimellä Triple-DES tai DES-3, on nykyään yleisimmin käytetty DES-salauksen muoto. Se käyttää samaa algoritmia kuin DES, mutta tuo mukaan lisää suojauskertoja (iterations). 3DESistä on kolme eri versiota. Vaikka avaimen pituudet näiden versioiden välillä vaihtelevatkin, ne ovat silti kaikki yhtä turvallisia. Kyseisten salauksien purkaminen tapahtuu käänteisessä järjestyksessä, tarvittavien avainten kanssa.
3DES ei voida enää pitää turvallisena. Esim. OpenSSL -ohjelmiston versiossa 1.1.0 ja sen jälkeisissä versioissa 2016 lähtien ei enää ole ollut 3DES algoritmeja saatavilla, koska ohjelmiston kehittäjät pitävät niitä heikkoina.
Kolme avainta: 168-bittinen avain

Tieto salataan 1. avaimella
Tieto salataan 2. avaimella
Tieto salataan 3. avaimella
Koska perus-DES:n avaimen pituus on 56 bittiä, ja tämä versio käyttää kolmea eri avainta, saadaan tälle avaimelle pituudeksi 168 bittiä.
Kaksi avainta: 112-bittinen avain, metodi A

Tieto salataan 1. avaimella
Tieto salataan 2. avaimella
Tieto salataan toistamiseen 1. avaimella
Käytetään kahta eri avainta, joten avaimen pituudeksi tulee (2×56) = 112 bittiä.
Kaksi avainta: 112-bittinen avain, metodi B

Tieto salataan 1. avaimella
Tieto avataan 2. avaimella
Tieto salataan toistamiseen 1. avaimella
Kun salattu teksti avataan väärällä avaimella, tuloksena ei ole alkuperäinen viesti vaan toisenlainen salattu viesti.
Adlerwaldt

Adlerwaldt oli Ruotsin ritarihuoneeseen kirjoitettu aatelissuku numero 2000. Suvun kantaisä Eric Browallius toimi Falunin kappalaisena ja Gagnefin kirkkoherrana 1669. Hänen pojanpoikansa Carl Jakobsson Browall (s. 1709, k. 1780-luvulla) toimi Tukholmassa varanotaarina ja Nyköpingin maakuntasihteerinä, lisäksi hän oli ruukinpatruuna Westmanlandissa. Hänet aateloitiin 1770 nimellä Adlerwaldt. Hänen pojistaan Carl Jakob toimi Skultunan ruukin johtajana.
.38 Special

.38 Special patruunoita
.38 Smith & Wesson Special (tunnetaan myös nimellä .38 Special) on Smith & Wessonin kehittämä keskisytytteinen patruuna. Patruunaa käytetään pääasiassa revolvereissa, mutta myös jotkin itselataavat pistoolit ja karbiinit käyttävät sitä. .38 Special oli palveluskäytössä suurimmassa osassa yhdysvaltalaisista poliisilaitoksista 1920-luvusta aina 1990-luvun alkupuolelle. Se oli myös yleisessä sotilaskäytössä ensimmäisen maailmansodan aikana.
Historia

.38 Special esiteltiin vuonna 1899 korvaamaan .38 Long Colt -patruuna, jolla oli riittämätön pysäytysvoima morojen Filippiinien ja Yhdysvaltain sodan aikana käyttämiä puukilpiä vastaan.
Vaikka patruunaa kehitettäessä oli savuton ruuti jo yleisessä käytössä, niin alun perin patruunat olivat ladattu mustaruudilla. Ruuti kuitenkin vaihdettiin pian savuttomaan. .38 Specialin nimestä huolimatta on sen kaliiperi todellisuudessa 0,357-0,358 tuumaa eli 9,0678 mm.
2127 Tanya

| 2127 Tanya> Löytäminen |
| --- | --- |
Löytäjä:  Ljudmila Tšernyh
Löytöpäivä:  29. toukokuuta 1971
Muut nimet:  1953 GH1 ja 1971 KB1
Fyysiset ominaisuudet
Halkaisija:  37,736  km
Pyörähdysaika:  7,854 h
Albedo:  0,048
Absoluuttinen magnitudi:  11,1  ja 11,37
Kiertorata
Kiertokohde:  Aurinko
Eksentrisyys:  0,03 , 0,0320694  tai 0,03138563740835524
Inklinaatio:  13,09318 astetta tai 13,09451012480026 astetta
Keskianomalia:  85,16056 astetta tai 356,5325304109693 astetta
Kiertoaika:  5,75 vuotta ja 2 100,660851694143 vuorokautta
Periapsis:  3,1082587 au ja 3,109251943758547 au
Apoapsis:  3,314 au ja 3,310747725540941 au
Radan isoakselin puolikas:  3,2112414 au ja 3,209999834649744 au
Aiheesta muualla
Minor Planet Center
JPL Small-Body Database
2127 Tanya on ukrainalaisen tähtitieteilijän Ljudmila Tšernyhnin 29. toukokuuta 1971 löytämä asteroidi. Se on nimetty Tanja Savitševan mukaan, jonka Leningradin piirityksen aikana tekemät päiväkirjamerkinnät kertovat sodan kauhuista. Ennen nimeämistään asteroidi tunnettiin tunnuksella 1971 KB1. Asteroidi kiertää Aurinkoa asteroidien päävyöhykkeellä Marsin ja Jupiterin välissä.  Asteroidin läpimitta on 39,28 kilometriä ja kiertoaika 5,76 vuotta.
Adapazarı

| Adapazarı |
| --- | --- |

 Adapazarı
 Koordinaatit: 40°47′N, 30°24′E 
Valtio:   Turkki
Maakunta:  Sakaryan maakunta
Piirikunta:  Adapazarın piirikunta
Väkiluku (2008):  391 102
Aikavyöhyke:  UTC+3
 
 http://www.adapazari.bel.tr/ 
Infobox OKVirheellinen NIMI-arvo: 
Adapazarı on Sakaryan maakunnan pääkaupunki Turkin luoteisosassa. Vuonna 2006 kaupungissa arvioitiin asuvan 286 924 asukasta, ja vuonna 2008 391 102 asukasta. Adapazarı sijaitsee vanhan Silkkitien varrella ja on risteyspaikka Istanbulista Anatoliaan kulkevalla tiellä.
Adapazarissa on suuri Toyotan autotehdas. Tekstiiliteollisuus ja Istanbuliin vietävät maataloustuotteet ovat myös merkittäviä tulonlähteitä.
Aiheesta muualla

Kaupungin verkkosivut (turkiksi) (englanniksi)
Adolf Roos

Adolf Roos
Adolf Wilhelm Roos (21. kesäkuuta 1824 – 1895) oli syntyjään suomalainen, myöhemmin ruotsalainen, Ruotsin postilaitoksen johtaja.
A. W. Roos syntyi Kristiinassa 21. kesäkuuta 1824, kävi Vaasan triviaalikoulun ja Turun kymnaasia 1830- ja 1840-luvuilla. Kouluaikanaan hän sairastui vakavasti ja joutui lääkärinhoitoon Ruotsiin, jossa suoritti ylioppilastutkinnon 1848. Ruotsin kansalaisuuden Roos sai 1849. Palveltuaan eri virastoissa ja ansioituen virkaurallaan hänet nimitettiin 1867 Ruotsin postilaitoksen pääpostitirehtööriksi eli postilaitoksen johtajaksi.
Roosin harrastuksiin kuului mm. sanomalehtiin kirjoittaminen ja runoilu, josta hän sai Ruotsin akatemian pienemmän palkinnon. Vuonna 1936 Ruotsin postilaitos juhli 300-vuotista taivaltaan ja julkaisi postimerkin Adolf Wilhelm Roosista.
Roosin merkittävämmäksi saavutukseksi tuli Ruotsin postilaitoksen järjestäminen nykyaikaiseen malliinsa.
Afrânio da Costa

| Mitalit | Mitalit | Mitalit |  |
| --- | --- | --- | --- |
|  Afrânio da Costa (vasemmalla) vuonna 1956. |  Afrânio da Costa (vasemmalla) vuonna 1956. |  Afrânio da Costa (vasemmalla) vuonna 1956. |  |
Maa:   Brasilia
|  Olympialaiset  |  Olympialaiset  |  Olympialaiset  |  |
Miesten ammunta
|  Hopeaa | Antwerpen 1920 | 50 m vapaapistooli, yksilökilpailu |  |
|  Pronssia | Antwerpen 1920 | 50 m vapaapistooli, joukkuekilpailu |  |
Afrânio Antônio da Costa (14. maaliskuuta 1892 Macaé – 26. kesäkuuta 1979 Rio de Janeiro) oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai 50 metrin vapaapistoolin yksilökilpailussa hopeaa sekä joukkuekilpailussa pronssia. Lisäksi hän sijoittui 30 metrin kaksintaistelussa neljänneksi.
Adolf Reinhold Viktor Ehrnrooth

Adolf Reinhold Viktor Ehrnrooth (20. heinäkuuta 1832 Sulkava – 31. toukokuuta 1896 Helsinki) oli suomalainen Venäjän keisarikunnan armeijassa  palvellut kenraalimajuri.
Ehrnroothin vanhemmat olivat aliluutnantti Carl Adolf Ehrnrooth ja Henrietta Carolina Telén ja puoliso vuodesta 1867 Olga De la Gardie. Ministeri Leo Ehrnrooth oli heidän poikansa. Senaattori Sten Carl Tudeer oli Ehrnroothin vävy.
Adolf Reinhold Viktor Ehrnrooth kävi Haminan kadettikoulun, ylennettiin koulun päätyttyä 1852 vänrikiksi ja määrättiin Henkivartioväen krenatöörirykmenttiin. Aliluutnantiksi hänet ylennettiin 1854 ja luutnantiksi 1861. Ehrnrooth suoritti Nikolain yleisesikunta-akatemian kurssin 1861–1863, minkä jälkeen hänet ylennettiin alikapteeniksi ja määrättiin palvelukseen Suomen sotilaspiirin viraston Suomen sotaväen jaostoon. Everstiluutnanttina hänet nimitettiin viraston vanhimmaksi adjutantiksi 1867. Everstiksi 1870 ylennettynä hänet nimitettiin  130. Hersonin, H.K.K. Suuriruhtinas Andrei Vladimirovitšin jalkaväkirykmentin komentajaksi vuonna 1877. Turkin sotaan Ehrnrooth osallistui rykmenttinsä komentajana. Uudenmaan läänin sotakomissaari Ehrnroothista tuli 1880, eron sotapalveluksesta hän sai kenraalimajurina kesäkuussa 1882.
Ehrnrooth omisti Gustavelundin ratsutilan Tuusulassa vuodesta 1890. Edustaja aatelissäädyssä hän oli valtiopäivillä 1863–1864,  1867, 1872, 1877–1878, 1882, 1885, 1888, 1891 ja 1894.